Hideki Yukawa

Hideki Yukawa (湯川 秀樹) () var ein japansk fysikar. 

I 1949 vart han tildelt Nobelprisen i fysikk og vart med det den første japanaren med ein nobelpris. Yukawa vart i 1967 utnemnd til den tyske ordenen  Pour le Mérite für Wissenschaften und Künste.

Han var professor i Kyoto frå 1939 til 1970 og gjesteprofessor ved Columbia University i New York frå 1949 til 1953. Mellom  1953 og 1970 var han òg direktør for Forskningsinstituttet for fundamental fysikk i Kyoto. Yukawa sette i 1935 fram ein teori for å forklare kreftene som virkar mellom nukleona i ei atomkjerne. Teorien baserte seg på at det måtte eksistere partiklar med masse mellom elektronet og protonet. Desse partiklane vart først kalla Yukawa-tron, mesotron, og vert i dag kalla meson. Pi-mesona vart oppdaga i 1947 og hadde dei eigenskapane som teorien til Yukawa sa dei skulle. I 1949 fekk han Nobelprisen i fysikk for den teoretiske skildringa av mesona.

 Kjelder 
«Hideki Yukawa» frå , innhenta 17. april 2010.

 Bakgrunnsstoff 

Kategori:Japanske fysikarar
Kategori:Japanske nobelprisvinnarar
Kategori:Nobelprisen i fysikk
Kategori:Pour le Mérite
Kategori:Folk frå Tokyo
Kategori:Medlemmar av Royal Society
Kategori:Medlemmar av Det sovjetiske vitskapsakademiet
Kategori:Teoretiske fysikarar
Kategori:Fysikarar på 1900-talet